Միջազգային իրավունքը ինքնորոշման իրավունքն անառարկելիորեն վերագրում է ժողովուրդներին: Այսպիսով, ինքնորոշումը հավաքական իրավունք է: Այս իրավունքի արտահայտումը պահանջում է ժողովրդի ազատ կամքի արտահայտում: Միավորված ազգերի կազմակերպության կանոնադրության առաջին հոդվածի երկրորդ մասով սահմանվում է, որ ՄԱԿ-ի նպատակներից մեկն է զարգացնել ազգերի բարեկամական հարաբերությունները` հիմնված ժողովուրդների իրավահավասարության և ինքնորոշման սկզբունքների հարգանքի վրա, և այլ համապատասխան միջոցներ ձեռնարկել՝ հանուն համընդհանուր խաղաղության ամրապնդման[11]: Հետևաբար այս սկզբունքի հարգումը ՄԱԿ-ի նպատակներից մեկն է և խաղաղության ամրապնդման չափանիշ: Այնուամենայնիվ, ՄԱԿ-ի կանոնադրությունը հստակորեն չի սահմանում ո՜չ ինքնորոշման իրավունքը և ո՜չ էլ նշում է անդամ պետությունների ուղղակի պարտականություններն այս ոլորտում[12]: